Translate the text from Welsh to English.



 
Yn gynharach eleni, cynhaliodd Llywodraeth Cymru adolygiad annibynnol i ystyried trefniadau e\-Ragnodi yng Nghymru. Daeth yr adolygiad, a oedd yn cynnwys cyfraniadau gan randdeiliaid o bob rhan o GIG Gymru, i ben ym mis Ebrill. Ers hynny, mae swyddogion wedi gweithio gyda’u chydweithwyr yn y GIG i ddatblygu cynllun i weithredu e\-Ragnodi drwy gydol cylch oes presgripsiwn. Mae’r datganiad ysgrifenedig hwn yn amlinellu sut y byddwn yn darparu rhaglen e\-Ragnodi gynhwysfawr i Gymru.


Rydym am wneud yn siŵr bod gwasanaethau’n darparu’r canlyniadau gorau i ddinasyddion, a’u bod yn gweithredu’n seiliedig ar ddymuniadau dinasyddion a darparwyr gwasanaethau o ran defnyddio a rheoli’r gwasanaethau hynny. Drwy raglen e\-Ragnodi, gallwn wella a digideiddio sut mae cleifion, clinigwyr, a fferyllwyr yn cael mynediad at y ddarpariaeth o feddyginiaethau ar draws y system iechyd, er mwyn ei rheoli. Bydd hyn yn cynnwys: cleifion yn cael mynediad at feddyginiaethau, clinigwyr yn rhagnodi meddyginiaethau, fferyllwyr yn rhoi sicrwydd ac yn gweinyddu presgripsiynau, ac awdurdodau monitro yn archwilio ac yn prisio meddyginiaethau.


Nododd yr adolygiad yr argymhelliad allweddol a fydd yn cyflawni’r gwaith hwn ar draws pedwar maes e\-Ragnodi ochr yn ochr â’i gilydd. Disgwylir i hyn gael ei wireddu o fewn tair i bum mlynedd. Dyma’r pedwar maes a nodir yn yr adolygiad: gofal sylfaenol, gofal eilaidd, mynediad gan gleifion, ac ystorfa data meddyginiaethau. Gyda chymorth platfform digidol, bydd y rhaglen hon yn trawsnewid rhagnodi yng Nghymru.


Bydd y rhaglen yn darparu gwasanaeth digidol ar gyfer rhoi a derbyn presgripsiynau. Ar hyn o bryd, mae meddygon teulu a chlinigwyr eraill mewn gofal sylfaenol yn cynhyrchu presgripsiynau’n electronig, ond mae’n rhaid iddynt argraffu a llofnodi copïau caled sy’n cael eu cludo i fferyllfa i gael yr hyn a ragnodir. Mae’r copïau caled o bresgripsiynau yn cael eu harchifo at ddibenion adrodd gan Bartneriaeth Cydwasanaethau GIG Cymru. Bydd y rhaglen yn cwblhau’r gwaith o ddigideiddio’r broses hon, sy’n golygu y bydd presgripsiynau papur, a lofnodir mewn inc, yn cael eu disodli gan bresgripsiynau a llofnodion electronig. Caiff presgripsiynau eu hanfon yn electronig o’r rhagnodydd awdurdodi yn uniongyrchol i’r fferyllfa i’w gweinyddu.


Bydd y rhaglen yn rhoi platfform electronig ar waith ar gyfer presgripsiynau mewn ysbytai, yn ogystal â darparu siartiau cyffuriau electronig i symleiddio’r gwaith o weinyddu meddyginiaethau. Yn ddiweddar, cafodd cynllun e\-Ragnodi peilot ei weithredu ar draws dau ysbyty gan Fwrdd Iechyd Prifysgol Bae Abertawe. Byddwn yn defnyddio’r hyn a ddysgwyd am newidiadau sefydliadol i greu ein Rhaglen e\-Ragnodi Genedlaethol. Bydd cymhwyso’r gwersi hyn ar gyfer Ymddiriedolaethau a Byrddau Iechyd eraill yn caniatáu inni gyflymu’r broses o ddefnyddio’r ateb hwn ar draws Cymru.


Mae sicrhau bod cleifion yn cael mynediad at wybodaeth well am eu meddyginiaethau yn ystyriaeth bwysig. Bydd y rhaglen hon, ar y cyd â’r rhaglen Gwasanaethau Digidol i’r Cyhoedd a Chleifion, yn datblygu nodweddion o fewn ap GIG Cymru er mwyn caniatáu i gleifion archebu presgripsiynau rheolaidd yn electronig, cofnodi pryd y maent wedi cymryd eu meddyginiaeth, ac o bosib cael gwybodaeth i’w cyfarwyddo ar ddefnyddio eu meddyginiaeth. Rydym yn gwybod nad yw pawb yn gallu defnyddio gwasanaethau ar\-lein, a bod rhai pobl nad ydynt yn dymuno gwneud hynny, felly mae sicrhau bod yr ateb yn gynhwysol yn un o flaenoriaethau allweddol y rhaglen. Ni fydd yr ap yn disodli unrhyw ddulliau presennol a ddefnyddir i gael mynediad at wybodaeth neu wasanaethau. Yn hytrach bydd yn eu hategu, a byddwn yn cynllunio ein gwasanaethau yn seiliedig ar anghenion y claf er mwyn sicrhau hynny.


Hefyd, bydd y rhaglen, ar y cyd â’r rhaglen Adnoddau Data Cenedlaethol, yn gweithredu ystorfa data meddyginiaethau ganolog. Bydd hyn yn cadw cofnodion o’r presgripsiynau electronig a ddarperir mewn gofal sylfaenol a gofal eilaidd, waeth lle yng Nghymru y mae’r presgripsiwn yn cael ei roi. Bydd yr ystorfa yn golygu bod data ar gael i glinigwyr ledled Cymru, pryd bynnag y bo angen y data hynny. Er enghraifft, pe bai claf yn cael ei dderbyn i ysbyty gwahanol i’r un y byddai’n mynd iddo fel arfer, byddai’r staff yn gallu cael mynediad uniongyrchol at gofnodion meddyginiaethau’r claf er mwyn gweld beth sydd wedi cael ei ragnodi iddo eisoes. Bydd hyn yn sicrhau y gallant osgoi rhagnodi meddyginiaeth nad yw’n addas ei defnyddio gydag un y mae’r claf yn ei chymryd eisoes, rhag ofn y bydd adwaith niweidiol. Drwy ddefnyddio rheolaethau llym iawn, bydd mynediad at y data hyn yn cael ei gyfyngu i’r rheini y mae angen iddynt eu gweld. Bydd yr ystorfa yn caniatáu i rannau eraill o GIG Cymru ddefnyddio data dienw i adolygu ble mae meddyginiaeth yn cael ei rhagnodi a pha faint a ragnodir, er mwyn caniatáu i’r cyflenwad gael ei reoli mewn modd rhagweithiol, gan ddarparu sicrwydd ariannol.


Iechyd a Gofal Digidol Cymru fydd yn arwain y rhaglen, gyda chymorth Cydweithfa’r GIG a thimau ym mhob ymddiriedolaeth a bwrdd iechyd. Bydd y Ganolfan Gwasanaethau Cyhoeddus Digidol yn darparu cyngor i helpu’r rhaglen i symud yn ei blaen yn unol â’r safonau ar gyfer gwasanaethau digidol, gan ddefnyddio dulliau gweithredu addas sydd wedi cael eu cynllunio’n seiliedig ar anghenion y defnyddiwr.


Hoffwn fanteisio ar y cyfle hwn i ddiolch i’r rhanddeiliaid hynny o bob rhan o sector iechyd Cymru sydd wedi ymgysylltu â’m swyddogion a gwneud cyfraniad defnyddiol i’r adolygiad annibynnol. Er mwyn sicrhau bod defnyddwyr ac ymarferwyr yn ganolog i’n dull gweithredu, bydd swyddogion a thîm y Rhaglen yn parhau i ymgysylltu â’r grwpiau hyn wrth symud ymlaen at sefydlu a gweithredu’r Rhaglen.


Y bwriad yw penodi aelodau cyntaf y tîm ym mis Medi er mwyn caniatáu i’r rhaglen ddechrau, a byddaf yn rhoi’r wybodaeth ddiweddaraf i’r Senedd bob hyn a hyn wrth i’r rhaglen fynd rhagddi.


 







Translation:


 
Earlier this year, Welsh Government undertook an independent review into ePrescribing in Wales. The review, which involved stakeholders from across all parts of NHS Wales, concluded in April. Since then, officials have worked with NHS colleagues to develop a plan to introduce ePrescribing throughout the lifecycle of a prescription. This written statement outlines how we will deliver a comprehensive ePrescribing programme for Wales.


We want to make sure services deliver the best outcomes for citizens, and are designed around how citizens and service providers want to use and manage those services. Through ePrescribing, we can improve and digitise the way patients, clinicians and pharmacists access and manage the provision of medicines across the health system. This will include: patients’ access to medicines, prescribing of medication by clinicians, the assurance and dispensing of prescriptions by pharmacists, and the auditing and pricing of medicines by monitoring authorities.


The review determined the key recommendation to be progressing delivery across four “domains” of ePrescribing in parallel. This is expected to be delivered within three to five years. The four domains identified in the review are: primary care, secondary care, patient access, and a medicines data repository. This programme will transform prescribing in Wales, supported by a digital platform.


The programme will deliver a digital service regarding the issue and receipt of prescriptions.  Currently, GPs and other clinicians in primary care produce prescriptions using electronic solutions but must print and sign hard copies which are transported to a pharmacy for fulfilment. The hard copy prescriptions are archived for reporting by the NHS Wales Shared Services Partnership. The programme will complete the digitisation of this process so that paper prescriptions and ‘wet’ signatures are replaced by electronic prescriptions and electronic signatures. Prescriptions will be sent electronically from the authorising prescriber directly to the pharmacy for fulfilment.


The programme will implement an electronic platform for prescriptions within hospitals, as well as providing electronic drug charts to simplify administration of medicines. Swansea Bay University Health Board recently implemented an ePrescribing solution pilot across two hospitals. We will apply the lessons they have learned around the organisational change to influence and shape our national ePrescribing Programme. Applying these lessons to other Health Boards and Trusts will allow us to accelerate the pace at which we can deploy the solution across Wales.


Providing patients with access to improved information about their medicines is an important consideration. The programme, in partnership with the Digital Services for Public and Patients programme, will develop features within the planned NHS Wales app to allow patients to order repeat prescriptions electronically, to record when they have taken their medication, and potentially to access instructional information on administering their medication. We know that not everyone can, or wants to, access online services; therefore, ensuring that the solution is digitally inclusive is a key priority of the programme. The app will not replace any existing methods to access information or services, it will only complement them. We will design our services around the needs of the patient to ensure this.


The programme, in partnership with the National Data Resource programme, will implement a central medicines data repository. This will store the electronic prescription records issued, whether in primary or secondary care and regardless of where in Wales the prescription is issued. The repository will mean data is available to clinicians across Wales whenever it is needed. For example, if a patient is admitted to a different hospital from the one they would normally attend, the staff would have immediate access to the patient’s medication records to understand what the patient has been prescribed. This will ensure they do not prescribe a medication that is incompatible with one they are already taking, or that could cause an adverse reaction. Access to this data would be restricted to those who need it, under very strict controls. The repository will allow other parts of NHS Wales to use anonymised data to review where medication is prescribed and in what quantities to allow proactive stock management and financial assurance.


The programme will be led by Digital Health and Care Wales, supported by the NHS Collaborative and teams within each health board and trust. The Centre for Digital Public Services will provide advice to help the programme to go forward in line with our digital service standards using appropriate user\-centred design approaches.


I would like to take the opportunity to thank those stakeholders from across the Welsh health sector who have engaged with my officials and provided useful input to the independent review. Together with the Programme team, officials will continue to engage with these groups moving forwards as the Programme is established and begins implementation, to ensure users and practitioners are at the centre of our approach.


The first members of the team are due to be appointed in September to allow the programme to commence and I will update the Senedd periodically as the programme progresses.